rejauldu/bengali-wikipedia huggingface dataset:
thumb|একটি ঘণ্টা thumb|right|ইংল্যান্ডের ডেভন শহরে একটি গির্জাতে সুরেলা ঘণ্টাবিদেরা ঘণ্টা বাজানো চর্চা করছেন। সুরেলা ঘণ্টাবিদ্যা বলতে সুরেলা ঘণ্টা বিষয়ে প্রণালীবদ্ধ বৈজ্ঞানিক অধ্যয়নকে বোঝায়। এতে সুরেলা ঘণ্টার নকশা, নির্মাণ বা ঢালাই, সুরে বাঁধা, ঝোলানো, বাদন, এগুলি সহযোগে সঙ্গীত পরিবেশন, এগুলিতে পরিবেশিত সঙ্গীতের সংগ্রহ, এগুলি সংক্রান্ত বিভিন্ন কাজের (বিশেষ করে ঘণ্টাবাদনের) ইতিহাস-ঐতিহ্য, এগুলি নিয়ে গঠিত বাদ্যযন্ত্র (যেমন সুরেলা ঘণ্টাস্তবক বা সুরেলা ঘণ্টাগুচ্ছ, ইত্যাদি), এগুলির প্রতীক ও অন্যান্য অনুষঙ্গ অধ্যয়ন করা হয়।From Glossary of the Central Council of Church Bell Ringers 2016; "Campanology – Study of the history, art and science of making and ringing bells. সুরেলা ঘণ্টাবিদ্যাকে ইংরেজিতে "ক্যাম্পানোলজি" (Campanology)। কাম্পানা একটি লাতিন শব্দ যার অর্থ ঘণ্টা।  সাধারণত সুরে বাঁধা একাধিক ঘণ্টার একটি সংগ্রহকে একত্রিত করে সেগুলিকে সমষ্টিগতভাবে একটিমাত্র বাদ্যযন্ত্র হিসেবে গণ্য করা হয়। এরকম বাদ্যযন্ত্রের মধ্যে আছে সুরেলা ঘণ্টাস্তবক (ক্যারিলন), রুশ "জভোন", ইংরেজ "ঘণ্টাচক্র" (রিং অভ বেলস), ইত্যাদি। এগুলির প্রতিটির নিজস্ব চর্চা, রেওয়াজ ও সমস্যা আছে। সুরেলা ঘণ্টাবিদ্যাতে এইসব বাদ্যযন্ত্রের উৎকর্ষসাধন করার লক্ষ্যে অধ্যয়ন করা হয়।  সুরেলা ঘণ্টাবিদ্যা বলতে মূলত আপেক্ষিকভাবে বড় আকারের ঘণ্টার অধ্যয়নকেই বোঝায়, যেগুলি প্রায়শই কোনও ঘণ্টাঘরে বা ঘণ্টাবুরূজে ঝোলানো থাকে। ছোট ছোট ঘণ্টার সমষ্টির গবেষণা (যেমন চোঙাকৃতি ঘণ্টাসমষ্টি তথা গ্লকেনষ্পিল, কিংবা ইন্দোনেশীয় গামেল্যান ঐকবাদন) এর আওতায় পড়ে না।  তথ্যসূত্র  Bibliography     Dove's Guide for Church Bell Ringers (Dove's guide for church bell ringers to the ringing bells of Britain and of the world (2000)) Duckworth, Richard and Stedman, Fabian (1970) [1668] Tintinnalogia; or, The art of ringing, 1st ed. reprinted, Bath : Kingsmead Reprints,   Ingram, Tom (1954) Bells of England. London: F. Muller Stedman, F. (1990) [1677] Campanalogia : or The art of ringing improved ..., facsimile of 1st ed., Kettering : C. Groome,  Walters, H. B. (1908) Church Bells. London: Mowbray Wilson, Wilfrid G. (1965) Change Ringing: The Art and Science of Change Ringing on Church and Hand Bells. London: Faber  বহিঃসংযোগ  সাধারণ Bell Facts: Tools of Communication – Instruments of Music – Objects of Art Gallery of medieval depictions of bells (Musiconis database, Université Paris-Sorbonne)  Video of tuning a bell  Video explaining bell tuning  সুরেলা ঘণ্টাস্তবক (ক্যারিলন) The Carillon as a Musical Instrument, on the Web site of The Guild of Carillonneurs in North America (GCNA)  সুরেলা ঘণ্টাগুচ্ছ (চাইম)  Chimes and knells rung in traditional music from County of Nice, France List of chimes in North America  রুশ প্রথানুবর্তী ঘণ্টা  A collection of mp3 recordings of Russian Orthodox bells  ব্রিটিশ ঘণ্টা Discover Bell Ringing – an introduction for non-ringers  Dove's Guide online Tintinnalogia, or, the Art of Ringing by Richard Duckworth, Fabian Stedman (1671), from Project Gutenberg Change Ringing Resources by Roger Bailey Central Council of Church Bell Ringers The Ringing World magazine  ভারতীয় ঘণ্টা  Campanology in India: Bell Ringing, An Aid to Worship  (in Hinduism) by S. Srikanta Sastri (1935)  বিষয়শ্রেণী:সুরেলা ঘণ্টাবিদ্যা বিষয়শ্রেণী:সঙ্গীত তত্ত্ব বিষয়শ্রেণী:সঙ্গীতবিদ্যা
চৌধুরীহাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।  ইতিহাস  আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে চৌধুরীহাট রেলওয়ে স্টেশন তৈরি করা হয়।  পরিষেবা চৌধুরীহাট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: নাজিরহাট কমিউটার চট্টগ্রাম বিশ্ববিদ্যালয় কমিউটার ও চট্টগ্রাম বিশ্ববিদ্যালয় শাটল।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
থাম্ব|'জিগ-র্তেন-ম্গোন-পো-রিন-ছেন-দ্পাল 'জিগ-র্তেন-ম্গোন-পো-রিন-ছেন-দ্পাল () (১১৪৩-১২১৭) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।   প্রথম জীবন  'জিগ-র্তেন-ম্গোন-পো-রিন-ছেন-দ্পাল তিব্বতের খাম্স অঞ্চলের ত্শু-ঙ্গু শহরে স্ক্যু-রা পরিবারগোষ্ঠীতে ১১৪৩ খ্রিষ্টাব্দে জন্মগ্রহণ করেন। জন্মের পরে তার নাম রাখা হয় দ্বাল-'বার-থার ()। পরবর্তীকালে তার নাম পরিবর্তন করে ব্ত্সুন-পা-স্ক্যাব্স () রাখা হয়। পনেরো বছর বয়সে তার পিতা ও তার পরের বছর তার মাতার মৃত্যু হলে ব্ত্সুন-পা-স্ক্যাব্স প্রতিবেশিদের বাড়িতে পুঁথি পড়ে উপার্জন করে বহু কষ্টে জীবনধারণ করতেন।   শিক্ষা  থাম্ব|লাদাখের লামায়ুরু বৌদ্ধবিহারে রক্ষিত 'জিগ-র্তেন-ম্গোন-পো-রিন-ছেন-দ্পালের মূর্তি পঁচিশ বছর বয়সে তিনি ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে তার নিকটে বোধিচিত্ত ও মহামুদ্রা সম্বন্ধে জ্ঞানলাভ করেন। এরপর ফাগ-মো-গ্রু-পা-র্দো-র্জে-র্গ্যাল-পোর উপদেশে তিনি বোধিসত্ত্ব শপথ]] গ্রহণ করেন। ফাগ-মো-গ্রু-পা-র্দো-র্জে-র্গ্যাল-পোর মৃত্যুর পরে তিনি ত্সি-লুং-পা নামক এক পন্ডিতের নিকট মার্গফল বা লাম-'ব্রাস () সম্বন্ধে শিক্ষালাভ করেন। এরপর তিনি দ্ব্যে-ছুং নামক স্থানে পাঁচ বছর সাধনা করেন। এই সময় তিনি কুষ্ঠ রোগে আক্রান্ত হন। পঁয়ত্রিশ বছর বয়সে তিনি বৌদ্ধ ভিক্ষুতে পরিণত হন।   পরবর্তী জীবন ও রচনা  ১১৭৯ খ্রিষ্টাব্দে তিনি 'ব্রি-কুং বৌদ্ধবিহার স্থাপন করে 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠা করেন। মহামুদ্রা সংক্রান্ত তার শিক্ষা ফ্যাং-ছেন-ল্ঙ্গা-ল্দান () নামক গ্রন্থে লিপিবদ্ধ রয়েছে। এছাড়াও দ্গোংস-গ্চিগ () এবং থেগ-ছেন-ব্স্তান-পা'ই-স্ন্যিং-পো () নামক গ্রন্থে তার দর্শন ও শিক্ষা সম্বন্ধে লেখা রয়েছে।    তথ্যসূত্র    আরো পড়ুন   Liu Kuo-wei. 2001.'Jig rten mgon po and the Single Intention (dgongs gcig): His View on Bodhisattva Vow and Its Influence on Medieval Tibetan Buddhism. Doctoral dissertation, Harvard University.  Roerich, George, trans. 1996. The Blue Annals. 2nd ed. Delhi: Motilal Banarsidas, pp. 596–601.  Sobisch, Jan-Ulrich. 2202. Three-Vow Theories in Tibetan Buddhism. Wiesbaden: Verlag, pp. 329–35.  Sperling, Elliot. 1987. "Some Notes on the Early 'Bri-gung-pa Sgom-pa." Journal of the Tibet Society, pp. 33–56.  বিষয়শ্রেণী:১১৪৩-এ জন্ম বিষয়শ্রেণী:১২১৭-এ মৃত্যু বিষয়শ্রেণী:দ্রিকুং কাগ্যু
রাদওয়ানিয়া প্রাসাদ (আল রাদওয়ানিয়া প্রেসিডেন্সিয়াল কমপ্লেক্স নামেও পরিচিত) হল ইরাকের বাগদাদে অবস্থিত একটি প্রাসাদ, যা রাষ্ট্রপতির সরকারি বাসভবন হিসেবে ব্যবহৃত হয়। এটি সাবেক রাষ্ট্রপতি সাদ্দাম হোসেনের একটি প্রেসিডেন্সিয়াল রিসোর্ট হিসেবেও ব্যবহৃত হতো। তবে ২০০৩ সালের মার্কিন নেতৃত্বাধীন আক্রমণের সময় এটি জোট বাহিনীর নিয়ন্ত্রণে আসে। প্রাসাদ কমপ্লেক্সটি ১৮ বর্গ কিলোমিটার এলাকা জুড়ে বিস্তৃত।  ভবনের অভ্যন্তরটি মার্বেল, বিলাসবহুল আসবাবপত্র এবং সাদ্দাম হোসেনকে উৎসর্গীকৃত বিভিন্ন স্মারক দিয়ে সাজানো ছিল। এটি বাগদাদের কেন্দ্র থেকে ২০ কিলোমিটার দূরে বাগদাদ আন্তর্জাতিক বিমানবন্দরের নিকটে শহরের পশ্চিম দিকে অবস্থিত। এর উত্তরে কাসর তাল মিহল এবং আল উরদুন (জর্ডান) সড়ক, দক্ষিণে শহরের উপকণ্ঠ ও পূর্বে আল আমিরিয়া এবং হাই আল-ফুরাত নামক উপশহর রয়েছে। এই প্রাসাদ উচ্চ প্রাচীর ও নজরদারি টাওয়ার দ্বারা ঘেরা, যা নিরাপত্তা নিশ্চিত করতে সহায়তা করত।  এখানে একটি আটক কেন্দ্রও ছিল, যা হিউম্যান রাইটস ওয়াচের মতে ৫,০০০ জন বন্দী রাখার সক্ষমতা রাখত।  প্রাসাদ কমপ্লেক্সে দুটি কৃত্রিম পাহাড় ও কয়েকটি কৃত্রিম হ্রদ ছিল। এখানে দুটি প্রেসিডেন্সিয়াল প্রাসাদ ছিল—উত্তরেরটি আল ফাও প্রাসাদ নামে পরিচিত এবং দক্ষিণেরটি ভিক্টরি ওভার ইরান প্রাসাদ নামে পরিচিত।  জোট বাহিনীর বিভিন্ন সামরিক ঘাঁটি—যেমন ক্যাম্প লিবার্টি, ক্যাম্প ভিক্টরি এবং ক্যাম্প স্লেয়ার—এই কমপ্লেক্স এলাকায় স্থাপিত হয়েছিল।   সূত্র    সাদ্দামের প্রাসাদসমূহ: রিচার্ড মোস-এর একটি সাক্ষাৎকার (জুন ২০০৯) বিষয়শ্রেণী:রাষ্ট্রপতির বাসভবন বিষয়শ্রেণী:বাগদাদের ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
''শুধু একবার বলো' প্রভাত রায় পরিচালিত ও ড. জি. রামানাইডু প্রযোজিত ১৯৯৯ সালের একটি ভারতীয় বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত । এই ছবির সঙ্গীত পরিচালক ছিলেন বাবুল বোস। এটি একটি তেলুগু চলচ্চিত্র "পেল্লিচেসুকুন্ডাম" এর পুনর্নিমাণ যার কাহিনী ভাগ একটি ধর্ষিতা নারীর সামাজিক সংগ্রাম ও তাঁর অভিবাসনকে কেন্দ্র করে আবর্তিত হয়েছে।http://www.induna.com/1000009560-productdetails/http://www.maansu.com/sudhu-ekbar-balo-prosenjit-rituparna-vcd-movie-50026580   অভিনয়ে   প্রসেনজিৎ চট্টোপাধ্যায়  ঋতুপর্ণা সেনগুপ্ত  দীপঙ্কর দে  মৌলি গাঙ্গুলী  টোটা রায় চৌধুরী  শুভাশীষ মুখোপাধ্যায়  মৃণাল মুখোপাধ্যায়  অলকানন্দা দাসগুপ্ত  রমেন রায় চৌধুরী  সঙ্গীত   নং গানের নাম গায়ক/গায়িকা1 "ছোট ছোট ফুলে ফুলে"  2 "কোকিলা কোকিলা কুহু গায় রে" 3 "লায়লা লায়লা"  4 "চালাকি না"  5 "সয় না যে অবিচার"   6 "শুধু একবার বলো"    তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯৯-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:১৯৯০-এর দশকের বাংলা ভাষার চলচ্চিত্র
আপনাকে উইকিপিডিয়া:মৃত উইকিপিডিয়ান-এ স্বাগত। এটি বাংলা ভাষার মারা যাওয়া উইকিপিডিয়ানদের একটি স্মারক তালিকা। (অন্যান্য ভাষায় অবদান রাখা মৃত উইকিপিডিয়ানদের তালিকা তাদের নিজ নিজ ভাষার উইকিতে নথিভুক্ত করা হয়েছে।)  এই তালিকার ব্যক্তিরা কোনও না কোনোভাবে বাংলা উইকিপিডিয়ার মঙ্গলের জন্য অবদান রেখেছেন। যদিও সাধারণত কিছু সম্পাদনা এই তালিকায় তাদের অন্তর্ভুক্তির জন্য যথেষ্ট কারণ হিসেবে বিবেচিত হয়, তবে বিশেষ পরিস্থিতি বিবেচনা করা যেতে পারে, এবং এবং এখানে নাম যোগ করার আগে এই প্রকল্পকে বিশ্ব দরবারে একটি ভালো অবস্থানে নিয়ে জন্য তাদের প্রচেষ্টাকে বিবেচনা করুন।   বিস্তারিত জানার জন্য, দয়া করে এই নির্দেশিকাগুলি দেখুন। আপনার যদি প্রশ্ন বা মন্তব্য থাকে তবে আমাদের আলাপ পাতায় নির্দ্বিধায় আলোচনা করুন।  thumb|upright|center|   মৃত্যুসংবাদ    আরও দেখুন   উইকিপিডিয়া:অনুপস্থিত উইকিপিডিয়ান  ইংরেজি উইকিপিডিয়ায় মৃত উইকিপিডিয়ান  মেটা উইকিতে মৃত উইকিমিডিয়ান  কমন্সে মৃত সম্পাদক  বিষয়শ্রেণী:মৃত উইকিপিডিয়ান
থাম্ব|প্রতিস্থাপিত রোমানেস্ক মঠ গির্জার বিদ্যমান কয়েকটি রেকর্ডের মধ্যে একটি। এই দরজাটি (১১২০) দক্ষিণ দিকের ট্রান্সসেপ্টের মাধ্যমে মঠটিকে পুরাতন গির্জার সাথে সংযুক্ত করেছিল। এর সংরক্ষণের চমৎকার অবস্থা (বৃষ্টি এবং রোদ থেকে সুরক্ষিত) এবং মঠের শৈলী থেকে এর শৈল্পিক পার্থক্য লক্ষণীয়। এটি গ্রেগরীয় বর্ষপঞ্জী অনুযায়ী ১১২০-এর দশক। এটি শুরু হয়েছে ১লা জানুয়ারি, ১১২০ থেকে এবং শেষ হয়েছে ৩১ ডিসেম্বর, ১১২৯ তারিখে।
Usage   This template is intended for use in taxoboxes under the  parameter, to produce a list of species within a genus (or genera within a family, etc) in a consistent format.  Use like this:  {{Species list | S. speciosa | Authority 2003 | S. additiona | Others ''et al''. 2002 | S. typus | Desciber 1888 (type) | S. dubia | }}  Both species name and authority will be automatically formatted to produce  Note that if the authority is not known, the "|" must still be present after the species name.  To automatically link the content of every "species", use . To perform any linking manually, use . To bold-face the species (e.g. if they will never have their own pages, when listed on a genus) use .  Mark incomplete lists using , which will include Template:Incomplete taxon list.  For higher taxa (that do not require italicization) use  and .   See also   An example with piped links (i.e. to Discinella (genus) ) can be seen at Mobergellidae.  For nested links (e.g. a list of families within a suborder) you can use Template:Nested taxon list.  বিষয়শ্রেণী:ট্যাক্সওবক্স টেমপ্লেট
সুতি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৫৭ নং সুতি বিধানসভা কেন্দ্রটি সুতি-২ সমষ্টি উন্নয়ন ব্লক এবং বহুতালি, হারুয়া এবং সাদিকপুর গ্রাম পঞ্চায়েত গুলি সুতি-১ সমষ্টি উন্নয়ন ব্লক এর অন্তর্গত।  সুতি বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১সুতিলুতফাল হকনির্দল১৯৫৭লুতফাল হকভারতীয় জাতীয় কংগ্রেস ১৯৬২লুতফাল হকভারতীয় জাতীয় কংগ্রেস১৯৬৭এস. মহম্মদনির্দল১৯৬৯এমডি. সোহরাবভারতীয় জাতীয় কংগ্রেস১৯৭১এমডি. সোহরাবভারতীয় জাতীয় কংগ্রেস১৯৭২শিশ মহম্মদবিপ্লবী সমাজতন্ত্রী দল ১৯৭৭এমডি. সোহরাবভারতীয় জাতীয় কংগ্রেস১৯৮২শিশ মহম্মদবিপ্লবী সমাজতন্ত্রী দল১৯৮৭শিশ মহম্মদবিপ্লবী সমাজতন্ত্রী দল১৯৯১শিশ মহম্মদবিপ্লবী সমাজতন্ত্রী দল১৯৯৬এমডি. সোহরাবভারতীয় জাতীয় কংগ্রেস২০০১জানে আলম মিয়ানবিপ্লবী সমাজতন্ত্রী দল২০০৬জানে আলম মিয়ানবিপ্লবী সমাজতন্ত্রী দল২০১১ইমানি বিশ্বাসভারতীয় জাতীয় কংগ্রেস  নির্বাচনী ফলাফল ২০১১ ২০১১ সালের নির্বাচনে, কংগ্রেসের ইমানি বিশ্বাস তার নিকটতম প্রতিদ্বন্দ্বী আরএসএসপি জেন ​​আলম মিয়ানকে পরাজিত করেন।     ১৯৭৭-২০০৬ ২০০৬ এবং ২০০১ সালে রাজ্য বিধানসভা নির্বাচনে, আরএসপি'র জেন ​​আলম মিয়ান সুতি বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেস/নির্দলের এমডি. সোহরাবকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের এমডি. সোহরাব ১৯৯৬ সালে আরএসপি'র শিশ মহম্মদকে পরাজিত করেন। আরএসপি'র শিশ মহম্মদ ১৯৯১ সালে বিজেপির চিত্তা মুখার্জীকে, ১৯৮৭ এবং ১৯৮২ সালে কংগ্রেসের এমডি. সোহরাবকে পরাজিত করেন। কংগ্রেসের এমডি. সোহরাব ১৯৭৭ সালে আরএসপি'র শিশ মহম্মদকে পরাজিত করেন।  ১৯৫১-১৯৭২ ১৯৭২ সালে  আরএসপি'র শিশ মহম্মদ জয়ী হন। ১৯৭১  এবং ১৯৬৯ সালে  কংগ্রেসের এমডি. সোহরাব জয়ী হন। ১৯৬৭ সালে নির্দলের এস. মহম্মদ জয়ী হন।  কংগ্রেস/নির্দলের লুতফাল হক ১৯৬২ সালে , ১৯৫৭  এবং স্বাধীন ভারতের প্রথম নির্বাচন ১৯৫১ সালে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:মুর্শিদাবাদ জেলার রাজনীতি
thumb|এক দান খেলার পরে করমর্দন করা সমাজনির্ধারিত মানের একটি উদাহরণ সমাজনির্ধারিত মান () বলতে কোনও সামাজিক দলের মধ্যে গ্রহণযোগ্য আচরণের প্রত্যাশিত আদর্শ রূপকে বোঝায়, যা ঐ দলের সবাই বিশ্বাস করে থাকেন। সমাজনির্ধারিত মানগুলি কোনও সমাজের সদস্যদের আচরণ নিয়ন্ত্রণকারী অনানুষ্ঠানিক সমঝোতা হতে পারে, কিংবা এগুলিকে আনুষ্ঠানিক নিয়ম ও আইনের মাধ্যমে বিধিবদ্ধ করা হতে পারে। যেকোনও সামাজিক প্রতিষ্ঠান একাধিক সমাজনির্ধারিত মান দ্বারা গঠিত হয়ে থাকে। সমাজনির্ধারিত মানগুলি হল আচরণ সম্পর্কিত সামাজিক বিশ্বাস, সবাই যার অংশীদার; সুতরাং এটি ধারণা, মনোভঙ্গি ও মূল্যবোধ অপেক্ষা ভিন্ন, কেননা শেষোক্তগুলি ব্যক্তিগতভাবে ধারণ করা সম্ভব, এবং এগুলি সবসময় আচরণ সম্পর্কে প্রযোজ্য হয় না। সমাজনির্ধারিত মানগুলি প্রসঙ্গ, সামাজিক দল ও ঐতিহাসিক পারিপার্শ্বিকতার উপরে নির্ভরশীল।  বিশেষজ্ঞরা সমাজনির্ধারিত মানকে তিনটি শ্রেণীতে ভাগ করেন। এগুলি হল নিয়ন্ত্রণমূলক সমাজনির্ধারিত মান (যা আচরণের সীমা নির্ধারণ করে), গঠনমূলক সমাজনির্ধারিত মান (যা আগ্রহকে রূপদান করে) এবং নির্দেশমূলক সমাজনির্ধারিত মান (যা সমাজের সদস্যদের কী করা উচিত, তার নির্দেশনা প্রদান করে)। সমাজনির্ধারিত মানের প্রভাব যথোপযুক্ততার যুক্তিবিজ্ঞান এবং পরিণামের যুক্তিবিজ্ঞান দ্বারা নির্ধারণ করা যায়। প্রথমোক্তটি বলে যে সমাজের সদস্যরা সমাজনির্ধারিত মান অনুসরণ করেন এই কারণে যে এটি সামাজিকভাবে যথোপযুক্ত। অন্যদিকে শেষোক্তটি বলে যে সমাজের সদস্যরা লাভ-খরচ গণনা করে সমাজনির্ধারিত মান অনুসরণ করেন।  সমাজনির্ধারিত মানসমূহের জীবনচক্র থাকে, যার তিনটি ধাপ চিহ্নিত করা হয়েছে। প্রথম ধাপটি হল সমাজনির্ধারিত মানের উদ্ভব - সমাজনির্ধারিত মানের উদ্যোক্তা-প্রতিষ্ঠাতারা কিছু কিছু আচরণ যে যথোপযুক্ত ও কাম্য, সে ব্যাপারে সমাজের বাকি সদস্যদের  রাজি করানোর চেষ্টা চালান। দ্বিতীয় ধাপটি হল সমাজনির্ধারিত মানের প্রপাত - যখন কোনও সমাজনির্ধারিত মান ব্যাপকভাবে গৃহীত হয়। তৃতীয় ধাপটি হল সমাজনির্ধারিত মানের অন্তঃস্থকরণ - যখন কোনও সমাজনির্ধারিত মান এক ধরনের "অবধারিত সত্য" ধরনের বৈশিষ্ট্য অর্জন করে। সমাজনির্ধারিত মানগুলির বিভিন্ন মাত্রায় বলিষ্ঠ হয়ে থাকে: কিছু কিছু সমাজনির্ধারিত মান প্রায়শই লঙ্ঘন করা হয়, আবার অন্য কিছু কিছু সমাজনির্ধারিত মান এতই গভীরে অন্তঃস্থকৃত হয়ে থাকে যে এগুলির লঙ্ঘনের ঘটনা বিরল। কোনও সামাজিক দলের ভেতরে আচরণের বিন্যাসের মধ্যে এবং দলগত অধিবাচনে সমাজনির্ধারিত মানসমূহের অস্তিত্বের প্রমাণ পাওয়া যেতে পারে  তথ্যসূত্র  বিষয়শ্রেণী:প্রথানুবর্তিতা বিষয়শ্রেণী:ঐকমত্যভিত্তিক বাস্তবতা বিষয়শ্রেণী:সামাজিক ধারণা বিষয়শ্রেণী:সমাজবৈজ্ঞানিক পরিভাষা বিষয়শ্রেণী:সামাজিক সমঝোতা বিষয়শ্রেণী:লোকজ্ঞান
জামালপুর পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জামালপুর পল্লী বিদ্যুৎ সমিতি ময়মনসিংহ বিভাগের জামালপুর জেলায় ০৮টি জোনাল অফিস, ০৫টি সাব-জোনাল অফিস, ০১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে।  জামালপুর পল্লী বিদ্যুৎ সমিতি নিবন্ধিত হয় ২৩ আগস্ট, ১৯৮৪ সালে এবং বানিজ্যিকভাবে বিদ্যুতায়িত হয় ১৪ ফেব্রুয়ারি, ১৯৮৭ সালে।   ইতিহাস  জামালপুর পল্লী বিদ্যুৎ সমিতির যাত্রা শুরু হয় ১৯৮৪ সালে। এ সমিতির অধীনে ১৮টি উপজেলা, ৮৩টি ইউনিয়ন ও ২০৪৪টি গ্রাম রয়েছে। এর সদর দপ্তর জামালপুর জেলার বেলটিয়ায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  সরিষাবাড়ি জোনাল অফিস  ইসলামপুর জোনাল অফিস  বকশীগঞ্জ জোনাল অফিস  মেলান্দহ জোনাল অফিস  মাদারগঞ্জ জোনাল অফিস  রৌমারী জোনাল অফিস  দেওয়ানগঞ্জ জোনাল অফিস  নান্দিনা জোনাল অফিস।   সাব-জোনাল অফিসসমূহ   নামাজের চর সাব-জোনাল অফিস  ফুলকোচা সাব-জোনাল অফিস  কয়রা সাব-জোনাল অফিস   সানন্দবাড়ি সাব-জোনাল অফিস  রূপসা সাব-জোনাল অফিস   এরিয়া অফিসসমূহ   শ্যামগঞ্জ কালিবাড়ি এরিয়া অফিস   গ্রাহক সংখ্যা  জামালপুর পল্লী বিদ্যুৎ সমিতির ৬,৬৪,৬২৬জন আবাসিক গ্রাহক রয়েছে।   অন্যান্য তথ্য   মোট আয়তন: ২৭৯২.৬৫ বর্গ কিলোমিটার  সিষ্টেম লস: ১২.৪৩% (জানুয়ারি, ২০২২ পর্যন্ত)  উপকেন্দ্র: ১৮টি  মোট নির্মিত লাইন: ১৪,৩৫০.৪০৩ কিলোমিটার   তথ্যসূত্র   বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ফাঁদ - দ্য ট্র‍্যাপ হচ্ছে একটি বাংলাদেশী প্রণয়-মারপিট থ্রিলার চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি ও প্রযোজনা করেছেন শরীফুল ইসলাম রাসেল। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, আঁচল, কাজী হায়াৎ, রেবেকা রউফ, অমিত হাসান সহ আরোও অনেক। চলচ্চিত্রটি ২০১৪ সালের ২৫ এপ্রিল বাংলাদেশে মুক্তি পায়।   কাহিনী সংক্ষেপ  মুনতাসীর মামুনের (কাজী হায়াৎ) আবিষ্কৃত স্বল্পমূল্যে বিদ্যুৎ উৎপাদনের ফর্মুলা উসমান (অমিত হাসান) পাচার করে মালয়েশিয়ায়। এদিকে মালয়েশিয়ায় টেনিস টুর্নামেন্ট খেলতে এসে সন্ত্রাসী হামলার শিকার হন নোভা (আঁচল) তাকে বাঁচান আসিফ (শাকিব খান)। প্রথম দেখাতেই আসিফের প্রেমে পড়ে যান নোভা। এদিকে বিদ্যুৎ ফর্মুলার ডিস্ক উদ্ধারে এক অফিসার আসেন মালয়েশিয়ায়। কিন্তু কোন এক কারণে ডিস্কটি থাকে আঁচলের কাছে! এভাবেই এগুতে থাকে ‘ফাঁদ’র গল্প।   অভিনয়ে   শাকিব খান - আসিফ  আঁচল - নোভা  অমিত হাসান - উসমান  জেমি ইব্রাহিম - রাহুল  অঞ্জলি - ইভা  কাজী হায়াত - মুনতাসীর মামুন, আসিফের বাবা  রেবেকা রউফ - আসিফ’ মা  রোশান - আসিফের বস  রাজিব চৌধুরী ডন   তথ্যসূত্র    বহিঃসংযোগ      বিষয়শ্রেণী:২০১৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:সাফি উদ্দিন সাফি পরিচালিত চলচ্চিত্র
ডারলিন হান্টার (; জন্ম: ১৬ এপ্রিল, ১৯৮২, ওয়াল্ড লেক,মিশিগান) একজন মার্কিন হুইলচেয়ার বাস্কেটবল খেলোয়াড়।   খেলোয়াড় জীবন  ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে ডারলিন একটি স্বর্ণপদক জয় করেছিলেন। ২০১০ সালে, তিনি ওয়ার্ল্ড হুইলচেয়ার বাস্কেটবল চ্যাম্পিয়নশিপ, ২০১১ প্যারাপন মার্কিন গেমস, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করেছিলেন।  ব্যক্তিগত জীবন ডারলিন ওয়াল্ড লেক ওয়েস্টার্ন হাই স্কুল, অ্যারিজোনা বিশ্ববিদ্যালয়, আর্লিংটনের টেক্সাস বিশ্ববিদ্যালয় এবং টেক্সাস উইমেন ইউনিভার্সিটিতে পড়াশোনা করেছিলেন। পরবর্তীকালে, তিনি একটি মহিলা হুইলচেয়ার বাস্কেটবল শিবির প্রতিষ্ঠা করেন।   আরও পড়ুন    বহিঃসংযোগ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড় বিষয়শ্রেণী:২১শ শতাব্দীর মার্কিন নারী ক্রীড়াবিদ
Carbon-12 কার্বনের দুইটি সুস্থিত আইসোটোপের মধ্যে সবচেয়ে বেশি পাওয়া যায়। কার্বনের উপাদানের মধ্যে এর পরিমাণ ৯৮.৯৩%। নক্ষত্রের অভ্যন্তরে সৃষ্টি হওয়া এর আধিক্যের কারণ হল ত্রি-আলফা প্রক্রিয়া। কার্বন-১২ সুনির্দিষ্টভাবে গুরুত্বপূর্ণ ;কারণ পারমাণবিক ভরের সকল নিউক্লিডস পরিমাপনের জন্য একে আদর্শ বা স্ট্যান্ডার্ড ধরা হয়। সংজ্ঞানুসারে এর ভর সংখ্যা ১২ এবং এটি ৬টি প্রোটন, ৬টি নিউট্রন এবং ৬টি ইলেক্ট্রন ধারণ করে।   ইতিহাস   ১৯৫৯ সালের পূর্বে IUPAP এবং IUPAC উভয় সসংগঠনই অক্সিজেনকে মোলের সংজ্ঞায়নে ব্যবহার করত; রসায়নবিদরা মোলের সংজ্ঞায়ন করতো; অক্সিজেন এর পরমাণুর সংখ্যা ধরে, যেহেতু অক্সিজেনের ১৬ গ্রাম। পদার্থবিদরা প্রায় একইরুপ সংজ্ঞা ব্যবহার করতো, তবে তারা অক্সিজেন-১৬ আইসোটোপ কে এখানে ব্যবহার করতো। দুইটি সংগঠনই ১৯৫৯/৬০ সালে একমত হয়ে মোলের সংজ্ঞা নির্ধারণ করে; যা নিম্নে উদ্ধৃত হলো:   মোল হলো একটি ব্যবস্থার পদার্থের পরিমাণ; যা বিভিন্ন উপাদান ধারণ করে,  যেখানে কার্বন-১২ এর ১২ গ্রাম পরমাণু আছে; এর প্রতীক হল mol।    (The mole is the amount of substance of a system which contains as many elementary entities as there are atoms in 12 gram of carbon 12; its symbol is "mol".)  এটি ১৯৬৭ সালে CIPM (International Committee for Weights and Measures) এবং ১৯৭১ সালে ১৪ তম CGPM (General Conference on Weights and Measures) অধিবেশনে গৃহীত হয়  ১৯৬১ সালে কার্বন-১২ আইসোটোপকে; অক্সিজেনের পরিবর্তে আদর্শিক মান হিসেবে নির্বাচিত করা হয়। আর এটি দ্বারা পারমাণবিক ভর ও অন্যান্য উপাদান পরিমাপ করা হয়.।  ১৯৮০ সালে CIPM উপর্যুক্ত সংজ্ঞার সংশোধন করে; কার্বন-১২ পরমাণু মুক্ত এবং তাদের ground state।   হয়েল স্টেট   Hoyle state হচ্ছে কার্বন-১২ এর উত্তেজিত, স্পিনলেস, resonant state। এটা উৎপন্ন হয়েছে ত্রি-আলফা প্রক্রিয়ায় এবং এর অস্তিত্বের সম্বন্ধে ১৯৫৪ সালে ফ্রেড হয়েল ভবিষ্যদ্বাণী করেন। হয়েল স্টেটের অস্তিত্ব থাকা; হিলিয়াম দহন হয় এমন রক্তিম দৈত্যাকার নক্ষত্রের অভ্যন্তরে কার্বনের নিউক্লিওসিন্থেসিসের জন্য প্রয়োজনীয়। স্টেলার পরিস্থিতিতে কার্বনের পরিমাণের ধারণা পাওয়া যায়; যা পর্যবেক্ষণের সাথে মিলে যায়। হয়েল স্টেটের অস্তিত্ব যে আছে, তা পরীক্ষণীয়ভাবে প্রমাণিত; তবে এর সূক্ষ্ম বৈশিষ্ট্যগুলো এখনো তদন্তাধীন। ২০১১ সালে কার্বন-১২ low-lying এর এবি আনুপাতিক ক্যালকুলেশন থেকে (অধিক সংযোজন গ্রাউন্ড এবং উত্তেজিত স্পিন-২ স্টেট) হয়েল স্টেটের সকল বৈশিষ্ট্যের (properties) অনুরণন পাওয়া গিয়েছিল।   আইসোটোপের পরিশোধন   কার্বনের আইসোটোপ পৃথক হয়ে যায়, যখন এমাইন কার্বামেটের সাথে রাসায়নিক প্রতিস্থপন বিক্রিয়া সংগঠিত হয়ে কার্বন-ডাই-অক্সাইড গ্যাস গঠিত হয়।   আরও দেখুন    Avogadro constant  Carbon-11  Carbon-13  কার্বন-১৪  Isotopes of carbon  Isotopically pure diamond  Mole (unit)   তথ্যসূত্র   বিষয়শ্রেণী:কার্বনের সমস্থানিক
থাম্ব| একটি তরল মৌখিক প্রয়োগ ফার্মাকোলজি এবং বিষবিজ্ঞানে ঔষধ প্রয়োগের পথ, হল যে উপায়ে একটি ঔষধ, তরল, বিষ বা অন্যান্য পদার্থ শরীরে নেওয়া হয়। TheFreeDictionary.com > route of administration  Citing: Jonas: Mosby's Dictionary of Complementary and Alternative Medicine. 2005, Elsevier.  পথগুলি সাধারণত যে অবস্থানে প্রয়োগ করা হয় তার দ্বারা শ্রেণীবদ্ধ করা হয়। সাধারণ উদাহরণ মৌখিক এবং শিরায় প্রয়োড় অন্তর্ভুক্ত। কর্মের লক্ষ্য কোথায় তার উপর ভিত্তি করে পথগুলিও শ্রেণীবদ্ধ করা যেতে পারে। অ্যাকশন হতে পারে টপিকাল (স্থানীয়), এন্টারাল (সিস্টেম-ওয়াইড ইফেক্ট, কিন্তু পরিপাক নালীর মাধ্যমে বিতরণ করা হয়), অথবা প্যারেন্টেরাল (সিস্টেমিক অ্যাকশন, কিন্তু জিআই ট্র্যাক্ট ছাড়া অন্য পথে বিতরণ করা হয়)। ঔষধ প্রয়োগের পথ ও ডোজ ফর্ম ঔষধ সরবরাহের দিক।   শ্রেণিবিভাগ  ঔষধ প্রয়োগের পথগুলি সাধারণত প্রয়োগের অবস্থান (বা প্রদর্শন) দ্বারা শ্রেণীবদ্ধ করা হয়।  যে পথ বা কোর্সটি সক্রিয় পদার্থটিকে প্রয়োগের স্থান থেকে এমন স্থানে নিয়ে যায় যেখানে এটির লক্ষ্য প্রভাব রয়েছে তা সাধারণত ফার্মাকোকিনেটিক্সের বিষয় (ঔষধ গ্রহণ, বিতরণ এবং নির্মূলের প্রক্রিয়া সম্পর্কিত)। ব্যতিক্রমগুলির মধ্যে রয়েছে ট্রান্সডার্মাল বা ট্রান্সমিউকোসাল পথ, যা এখনও সাধারণত ঔষধ প্রয়োগের পথ হিসাবে উল্লেখ করা হয়।  সক্রিয় পদার্থের লক্ষ্য প্রভাবের অবস্থান সাধারণত ফার্মাকোডাইনামিক্সের বিষয় (যেমন ঔষধের শারীরবৃত্তীয় প্রভাব সম্পর্কিত  )। একটি ব্যতিক্রম হল টপিক্যাল অ্যাডমিনিস্ট্রেশন, যার মানে সাধারণত প্রয়োগের অবস্থান এবং এর প্রভাব উভয়ই স্থানীয়।   টপিকাল অ্যাডমিনিস্ট্রেশনকে কখনও কখনও স্থানীয় অ্যাপ্লিকেশন অবস্থান এবং স্থানীয় ফার্মাকোডাইনামিক প্রভাব উভয় হিসাবে সংজ্ঞায়িত করা হয়,  এবং কখনও কখনও প্রভাবগুলির অবস্থান নির্বিশেষে শুধুমাত্র একটি স্থানীয় অ্যাপ্লিকেশন অবস্থান হিসাবে। thefreedictionary.com > topical  Citing: The American Heritage Dictionary of the English Language, Fourth Edition, 2000    আরো দেখুন   এডিএমই  ক্যাথেটার  ডোজ ফর্ম  ড্রাগ ইনজেকশন  ইয়ার ইনস্টিলেশন  ইন্ট্রাভেনাস মারিজুয়ানা সিন্ড্রোম  মেডিকেল ইনহেল্যান্টদের তালিকা  ন্যানোমেডিসিন  শোষণ (ফার্মাকোলজি)   তথ্যসূত্র    বহিঃসংযোগ   10 তম ইউএস-জাপান সিম্পোজিয়াম অন ড্রাগ ডেলিভারি সিস্টেম  এফডিএ সেন্টার ফর ড্রাগ ইভালুয়েশন অ্যান্ড রিসার্চ ডেটা স্ট্যান্ডার্ড ম্যানুয়াল: রুট অফ অ্যাডমিনিস্ট্রেশন।  এফডিএ সেন্টার ফর ড্রাগ ইভালুয়েশন অ্যান্ড রিসার্চ ডেটা স্ট্যান্ডার্ড ম্যানুয়াল: ডোজ ফর্ম।  অ্যাস্পেন আমেরিকান সোসাইটি ফর প্যারেন্টেরাল এবং এন্টারাল নিউট্রিশন  এ   বিষয়শ্রেণী:মাদকদ্রব্য বিষয়শ্রেণী:ঔষধ প্রয়োগের পথ বিষয়শ্রেণী:ফার্মাকোকিনেটিক্স বিষয়শ্রেণী:অপর্যালোচিত অনুবাদসহ পাতা